शहर में पारा 70, गांवों में 30, जम गईं ओस की बूंदें
नागौर| जिलेमें सर्दी के तेवर बरकरार हैं। शनिवार रात को ठिठुरन कायम थी। इस बीच, भास्कर संवाददाताओं ने जिले और शहर के पारे पर नजर रखी। इसमें अंतर महसूस किया गया। शनिवार रात नागौर शहर के रीको क्षेत्र में पारा जहां 7 डिग्री था। उधर, शहर से 25 किमी की दूरी पर स्थित रायधनु कस्बे में पारा 3 डिग्री दर्ज किया गया। कुचामन सिटी के पास के गांवों में पारा 1 डिग्री तक दर्ज किया गया। सर्दी से ठिठुरन थी। इस बीच, कुचामन और आसपास के क्षेत्र में शनिवार सुबह कड़कड़ाते की सर्दी में खेतों में ओस की बूंदें जम गईं। उधर, शहर में अधिकतम और न्यूनतम तापमान में हालांकि बढ़ोतरी हुई, लेकिन लोगों को सर्दी से राहत नहीं मिली।
कुचामन निकट चितावा के एक खेत का यह दृश्य है। खाली पड़े बारदान पर बर्फ की चादर बिछी थी। यहां कंपकंपाती सर्दी थी। उधर, रायधनु कस्बे में सूखे घास के तिनकों पर जमी बर्फ।
पारे में बढ़ोतरी संभव
मौसमवैज्ञानिकों का कहना है जिले में अधिकतम और न्यूनतम तापमान में अगले दो तीन दिन में और बढ़ोतरी संभव है। उधर, कृषि विभाग ने जीरे की फसल को पाळे से बचाने की सलाह भी दी है।
कुचामन सिटी. शीतलहरके चलते शनिवार सुबह एक खेत में धनिया की फसल के पत्तों पर बर्फ जम गई। सुबह 10 बजे तक कोहरा छाए रहने से ठिठुरन तेज थी। फोटोलक्ष्मण कुमावत
hin_Deva hin_Deva hin_Deva hin_Deva hin_Deva hin_Deva